આજકાલ ઘણાં લોકો એમ કહે છે કે સરદાર અને નહેરુંને મતભેદ હતા. પરંતુ ભારત આઝાદ થયા બાદ જવાહરલાલ નહેરું પ્રથમ વડાપ્રધાન બન્યા અને નહેરુંનું સંપૂર્ણ માન જળવાય તેની કાળજી ખુદ સરદારસાહેબ રાખતા. એકવાર હૈદરાબાદના નિઝામ એ વખતના વડાપ્રધાન નહેરુંનું સ્વાગત કરવા વિમાની મથકે ન ગયા. આ વાતની ખબર પડતાં સરદાર સાહેબે નિઝામને કહેવડાવ્યું હતું: ‘નિઝામને કહો એના મગજમાંથી રાઈ કાઢી નાંખે!’